Document ID: /roh_data/filtered/fineweb-2-filterrobots_roh.jsonl.gz/8820

Alex Fiva, ch’aveva gudagna la segunda cursa a Val Thorens, ha sco sulet um svizzer cuntanschì il grond final dal squatter megliers. Il Grischun ha dentant gì fadias al start ed è perquai stà sin l’ultima posiziun durant l’entir percurs.
En la fasa finala è lura crudà Jean-Frédéric Chapuis e Fiva ha pudì profitar. Gudagnà la cursa ha il Sloven Filip Flisar.
En il pitschen final ha Marc Bischofberger cuntanschì il terz plaz, cun in rang final 7. Er el ha manchentà al start in meglier classament.
Accident da Holmlund bitta sumbriva
L’eveniment en las Dolomitas è vegnì sumbrivà da l’accident da trenament da la Svedaisa Anna Holmlund. Ella era sa disgraziada il glindesdi ed è dapi lura a Bozen en in coma cun grevas blessuras dal chau.
Er crudadà era la mesemna sia collega da squadra Sandra Näslund. Tenor rapports en sias blessuras però betg uschè gravantas.
RR novitads 15:00